Tshwane-grondtransaksies: 'Hierdie is die feite,' sê DA | Maroela Media
John Moodey, DA-leier in Gauteng. Foto: DA
Die DA sê die beweerde korrupte grondtransaksies wat in die Tshwane-metro gedoen is, was voordat die party aan bewind gekom het.
AfriForum het Maandag klagtes van miljoene rande se bedrog teen die Tshwane-metro, Proco Management, Linked Thoughts Consulting en Faragamo Trading by die SAPD ingedien in verband met die verdagte grondtransaksies.
Burgemeester Stevens Mokgalapa het kort daarna aangekondig die metro is ook reeds besig met sy eie ondersoek na die grondtransaksies nadat daar glo reeds in Mei vanjaar talle klagtes daaroor ontvang is.
John Moodey, die DA se leier in Gauteng, het gesê hy wil graag die ware feite weergee rakende die beweerde korrupte aankoop van die plase Strydfontein, Klipfontein en Roodepoort.
"Hierdie korrupsie het plaasgevind tydens die voormalige Tshwane-burgemeester, Sputla Ramokgopa, se ampstermyn en lank voordat die DA beheer oorgeneem het."
Die party het Mokgalapa se ondersoek van die transaksies en sy onderneming om op te tree teen enigiemand wat korrup is, verwelkom. "Die DA is vasbeslote om presies vas te stel wat hier gebeur het en doen sy bes om te verseker dat diegene wat verantwoordelik is, die geld terugbetaal as hulle skuldig bevind word."
… en vertel ons wat gaan Tswane met die grondjies doen? Dit gratis weg gee of weer teen 'n groot wins verkoop?
Die vraag is – WAT gaan die DA aan die Skelms se feite doen? Word enige vervolgings-optrede beplan, of word die mat bloot opgelig?
GANGSTER STATE …. ANC…!
Wat het hulle laat dink hulle is BEVOEG om 'n goed ontwikkelde stad te kan bestuur?
Als in die land is een groot grap dit is lekker om ons geld so te mors
Ja die prokureers wat die oordrag gedoen het voor betaling/waarborge. Hulle kan gerus ook geskraap word van die rol en terug betaal wat hulle ontvang vir hul aandeel. Verseker is dit nie laat deurglip nie.